Elsje Christiaens

Elsje Christiaens (ca. 1646–1664) var en utvandret 18-årig pike fra Danmark som drepte sin husvertinne i Amsterdam, og som ble henrettet for det. Liket ble fremvist på nordsiden av IJ hvor Rembrandt utførte to tegninger av henne. 

 Drapssaken
Ved sin ankomst til Amsterdam, hvor Elsje Christiaens søkte arbeid som tjenestepike, leide hun seg inn på et billig pensjonat i nærheten av kanalen Damrak. Etter et par uker hadde Elsje ennå ikke funnet arbeid og kunne derfor heller ikke betale husleien. 

Det oppsto en heftig krangel med vertinnen som tok frem en kost og truet med å ta pant i hennes få eiendeler. Elsje grep i panikk fatt i en øks og slo til vertinnen som falt ned i kjellertrappen og ble liggende død.Christiaens, Elsje, Digitaal Vrouwenlexicon van Nederland. Besøkt 6. mai 2013 

 Dømt til døden 
Elsje flyktet deretter i panikk og kom til å springe rett i Damrakkanalen, hvorfra hun ble reddet opp av forbipasserende og brakt til rådhuset.Rembrandt og Elsje Christiaens, gallerisvinestien.dk. Besøkt 6. mai 2013 Hun ble stilt for retten og omsider dømt til døden ved garrottering. Dertil kom at skarpretteren skulle tildele henne et par slag med mordvåpenet i hodet. Liket og øksen ble senere stilt til offentlig skue ved Volewijk, hvor offentlig henrettede normalt ble hengt opp til spott og spe.

 Rembrandt
Da Rembrandt hørte om Elsjes skjebne, rodde han selv samme dag til skueplassen ved IJ, hvor han utførte to tegninger av henne: Et i profil og et en-face.Elsje Christiaens two drawings with pen and brush (17 × 9 cm) — 1664, artbible.info. Besøkt 6. mai 2013 Pga. tegnestilen ble de to avbildningene lenge regnet for å være fra 1655, hvilket senere er blitt korrigert ved å sammenligne motivet med de historiske arkivene.Christiaens, Elsje, Digitaal Vrouwenlexicon van Nederland. Besøkt 6. mai 2013

 Referanser 

 Litteratur 
 de Moor, Margriet: De schilder en het meisje, Amsterdam, 2010 

Kategori:Personer henrettet ved garottering
Kategori:Personer fra Jylland
Kategori:Henrettede personer (før 1900-tallet)